મુંબઈ, તા. 12 : મુંબઈમાં ઘન કચરાની સમસ્યા દિવસે દિવસે વધી રહી છે. સરકારી સ્તરે સાર્વજનિક જાગૃતિના પ્રયત્નો પણ થઈ રહ્યા છે પણ તે અપૂરતા છે. તેથી રોટરી ક્લબ અૉફ મુંબઈ ગ્રીન સીટીએ આ સમસ્યાની ગંભીરતાને ધ્યાનમાં લઇ મહારાષ્ટ્ર સોસાયટી વેલ્ફેર અસોસિએશન (એમએસડબ્લ્યુએ), એસ.એન.ડી.ટી યુનિવર્સિટીના એક્સટેન્શન એજ્યુકેશન ઍન્ડ રિસોર્સ મેનેજમેન્ટ વિભાગ અને ભારતીય પર્યાવરણ સંસ્થાના (આઇઈએ) સહયોગથી `સ્વચ્છ મુંબઈ' પર બે દિવસીય ચર્ચાસત્ર અને પ્રદર્શનનું આયોજન એસ.એન.ડી.ટી કૉલેજ, જુહુ ખાતે 16 અને 17મી ફેબ્રુઆરી 2018ના રોજ સવારે 10થી સાંજે છ વાગ્યા સુધી કર્યું છે.